cyanic-selkie/wikianc huggingface dataset:
5 Easy Pieces
CD 1: In My Room
The complete bedsit dramas, including the kitchen sink
CD 2: Where's The Girl?
Songs of a Lady, Love and Loss
CD 3: An American In Europe
Home and away: songs from Europe and America
Gamboru Ngala
Gamboru (eller Gamburu) og Ngala, saman kjend som Gamboru Ngala, er ein marknadsby i delstaten Borno nordaust i Nigeria. Han ligg nær grensa til Kamerun.
Byen har vore gjenstand for åtaka frå Boko Haram sidan 2013. 5. og 6. mai 2014 førte åtak frå Boko Haram til at minst 300 menneske døydde. Som følgje av åtaket melde nokre innbyggjarar at dei kom til å flytta til Kamerun. 9. mai 2014 blei det meld at brua som bind Gamboru saman med resten av Nigeria, og som fører til grensa mellom Nigeria og Kamerun, var blitt øydelagd.
Osmansk historie
Det osmanske riket blei skipa om lag 1299, då den fyrste herskaren, Osman I, erklærte det vesle beydømet sitt i vestre Anatolia (Den tyrkiske halvøya, Vesleasia) sjølvstendig frå det seldsjukkiske sultanatet. Osman og etterfølgjaren hans Orhan erobra store delar av vestre Vesleasia frå Austromarriket og andre tyrkiske rike i området. I 1324 inntok osmanarane den viktige byen Bursa, noko som markerte slutet på den austromerske makta over Vesleasia. I 1354 gjekk dei i land på Gallipolihalvøya og byrja erobringa si av Balkan. Tilbakegangen til riket tok til ved byrjinga av 1800-talet. Etter fyrste verdskrigen forsvann Det osmanske riket, men det blei erstatta av det moderne Tyrkia.
Erobringa av Balkan og Konstantinopel
Murad I erobra Adrianopel (Edirne) og Philippopolis (Plovdiv) frå austromarane. Han lét seg utnemna til sultan i 1383, og førte ein framgangsrik krig mot Serbia. Sonen hans Beyazid I utvida riket i både Europa og Asia, men blei offer for herjingstoktet til mongolen Timur Lenk, og ved slaget ved Ankara i 1402 blei Beyazid overvunnen og det braut ut borgarkrig mellom sønene hans. Då Mehmet I stod att som sigerherare i 1413 var riket hardt ramma av krigen. Det kom seg att under Murad II (1421–1451) som retta opp igjen makta til riket gjennom krig mot Serbia, Ungarn og Republikken Venezia. I 1453 erobra Mehmet Konstantinopel, ei hending som gjorde slutt på Austromarriket og starta den osmanske stormaktstida. Selim I (1512–1520) erobra Syria og Egypt og utnemnde seg til kalif i 1517 etter at han hadde styrta den føre kalifen i Kairo.
Høgdepunktet til Det osmanske riket blei nådd under Suleiman I (1520–1566), som erobra Ungarn, Nord-Afrika og heile Midtausten. Ródos blei kringsett og teken i 1522. Wien blei kringsett i 1529 etter ein periode av militære suksessar, økonomisk velferd og viktige sigrar. Denne kringsetjinga mislykkast, og den osmanske ekspansjonen i Europa stogga.
På slutten av 1500-talet byrja det osmanske riket å forfalla grunna korrupsjon og eit forelda militære som også blei stadig meir korrupt. Økonomien forverra seg, og riket blei styrt av ei lang rekkje udugelege sultanar, fyrst gjennom son til Suleiman, Selim II som kom på trona då far hans døydde 1566. Osmanarane tapte sjøslaget ved Lepanto i 1571, og mista dermed dominansen sin til sjøs. Sjølv om riket seinare lykkast i å erobra meir territorium, var den politiske og økonomiske stillinga til riket svekka.
1500- og 1600-talet var også ei tid der staten og institusjonane i riket endra seg for å tilpassa nye utfordringar. Kvinnesultanatet (1533–1656) var ein periode der det keisarlege haremet dominerte styret, der særleg mødrer til unge sultanar utøvde makt på vegner av sønene sine. Manglane til Ibrahim I (1640–1648) og tiltredinga av barnesultanen Mehmed IV i 1646 skapte styringskriser som dei dominerande kvinene i haremet oppfylte. Dei viktigaste kvinnene i denne perioden var Kösem Sultan og svigerdottera hennar Turhan Hatice. Rivaliseringa mellom desse ende med drapet på Kösem i 1651.
Fallet til Det osmanske riket
På det største strekte riket seg frå utkanten av Wien i nordvest til Mekka i søraust, og frå Kaukasus i nordaust til Algerie i sørvest. Slaget ved Wien i 1683 innebar likevel slutten for stordommen til den osmanske krigsmakta. Sultan Mehmet IV hadde lykkast i å mobilisera ein ny, større hær etter dei militære og økonomiske motgangane, og tok seg fram til Wien igjen. Men også denne gongen klart Austerrike, med hjelp frå mellom anna Polen, å heva kringsetjinga og vinna krigen.
Gresk sjølvstende
Etter dette nederlaget var den osmanske stormakta stort sett overvunnen, og på 1700-talet tapte osmanane alt meir land til stormakter som Austerrike og Russland. Frå byrjinga av 1800-talet var Det osmanske riket sterkt svekka, og byrja bli sett på som «den sjuke mannen i Europa». Nasjonalistiske strøymingar blant dei mange folka i riket førte til at dei byrja erklæra seg som suverene statar. Hellas blei ein sjølvstendig stat i 1821, og blei følgd i 1878 av Romania, Serbia og Montenegro. Samstundes auka den tyrkiske nasjonalismen, i takt med at tyrkarane blei ein større majoritet i det som var att av imperiet.
Romania, Serbia, Montenegro, Albania og Bulgaria
Russland var det største ytre trugsmålet mot det raknande riket. Krimhalvøya blei tapt allereie i 1783. Endå ein krig mot Russland 1877–1878 blei tapt og ende med den av russisk-dikterte San Stefano-freden i 1878. Osmanane blei nøydde til å gje frå seg delar av Armenia og Dobrudzja til Russland, og dessutan å betala høge erstattingar. Vidare blei Det osmanske riket tvinga til å erkjenna Romania, Serbia og Montenegro som sjølvstendige statar, utvida gjennom delar av Albania, og å erkjenna eit utvida Bulgaria som eit sjølvstyrande fyrstedøme.
Kypros, Bosnia–Hercegovina, Tunisia og Egypt
Eit stort tal flyktningar frå Kaukasus strøymde inn i det eigentlege Tyrkia etter freden med Russland. Samtidig fortsette nedgangen til imperiet, og Berlinkongressen same år, dvs. 1878, forsegla øydelegginga. Dei seks dåvarande stormaktene i Europa – Det tyske keisardømet, Austerrike-Ungarn, Frankrike, Storbritannia, Italia og Russland – reduserte det tidlegare imperiet endå meir. Til dømes kom Bosnia–Hercegovina under Austerrike-Ungarn si forvalting, og Kypros gjekk til Storbritannia.
Reformforsøk og nytt diktatur
Abdülhamid II hadde i 1876 innført ein konstitusjon i liberal ånd i Det osmanske riket, men politiske reformer hadde ingen effekt når det gjaldt den aukande nasjonalismen. Heller ikkje forsøk på å skapa ei muslimsk kjensle av samhøye lukkast. Reformforsøka opphøyrde, og regimet blei diktatorisk igjen. På 1880-talet tapte imperiet noverande Tunisia og Egypt. I austre Vesleasia utsette tyrkarane eit 100 000-tals armenarar, assyrarar og grekarar for massakrer i åra 1894–1896.
Ungtyrkarane og utviklinga av det moderne Tyrkia
Til slutt stod berre ei målsetjing att – å redda det ein kunne redda, og middelet var tyrkisk nasjonalisme. Ein ideologisk forgrunnsfigur var forfattaren Ziya Gökalp (1876–1924), og ein fann inspirasjon hjå minoritetar i Russland. På byrjinga av 1900-talet auka den ungtyrkiske rørsla leia av Enver Pasja fram som dominerande politisk kraft i Det osmanske riket. Ungtyrkarane tok til seg tyrkisk nasjonalisme som ei løysing på krisa i riket. I april 1909 blei diktatoren Abdülhamid II tvinga til å gå av til fordel for Mehmet V, men i praksis kom Enver Pasja til å styra riket. Etter Den italiensk-tyrkiske krigen 1911–1912 måtte Det osmanske riket gje frå seg besittingar i Nord-Afrika og Dodekanesane med Ródos, til Italia. Balkankrigen 1912–1913 innebar vidare tap. Kreta blei erobra av Hellas i 1913, og den muslimske befolkninga derfrå flytta til kystområda av Vesleasia. Det osmanske riket var no, med små unntak, eit ikkje-europeisk land.
Ungetyrkarane er ei nemning på samansluttinga av tyrkiske reformgrupper som blei skipa i Thessaloníki i 1877 for å tvinga sultanen Abdülhamid II til å avskaffa konstitusjonen og fortsetja reformpolitikken. Eit statskupp i 1908 førte til at sultanen blei avsett til fordel for broren sin Mehmet V, og at ungetyrkarane under leiing av Enver Pasja fekk makta. Den såkalla ungtyrkiske revolusjonen i 1908 gjenoppretta parlamentet, som var blitt oppløyst av sultan Abdülhamid II i 1878. Hendinga markerer byrjinga av den andre konstitusjonelle perioden til riket. Revolusjonen var òg ein milepåle i oppløysinga av Det osmanske riket. Han blei gjort mogleg av eit samarbeid mellom ei rekke ulike grupper – reformsinna pluralistar, tyrkiske nasjonalistar, vestleg-orienterte sekulære grupper, og alle som gav sultanen skulda for den kaotiske tilstanden i riket.
Det påfølgjande forsøket på å bytta ut administrasjonen og institusjonane til monarkiet med konstitusjonelle institusjonar og eit valsystem – dvs. å bytta det absolutte monarkiet med eit konstitusjonel monarki eller ein republikk – var ikkje så enkelt eller så ublodig som regimeskiftet. Samtidig fortsette imperiet å delast opp gjennom nasjonalistiske opprør.
Folkemorda på armenarar, assyrarar og grekarar
På 1800-talet og byrjinga av 1900-talet blei det innført meir britisk, fransk og (i mindre grad) spansk og italiensk innverknad over store delar av Midtausten. Det osmanske riket tok del i fyrste verdskrigen på dei tapande Sentralmaktene si side. I skuggen av verdskrigen utførte styresmaktene i 1915, med støtte av muslimsk lokalbefolkning, folkemord på over 1,5 millionar armenarar, 500 000-750 000 assyrarar og over 300 000 grekarar og andre kristne. Med dette forsvann ein mangetusenårig armensk og assyrisk kultur på den tyrkiske halvøya, dvs. Anatolia eller Vesleasia utanfor Kaukasus.
Den kurdiske minoriteten hadde også tatt til seg nasjonalismen, noko seinare enn i dei europeiske statane. Ved hundreårsskiftet byrja kurdarane å krevja sjølvstende for dei kurdisk områda. Nederlaget til den osmanske staten i fyrste verdskrigen endra dei politiske føresetnadene for kurdarane og andre folk i riket. Samtidig la britiske, russiske og franske representantar opp ei heilt anna oppdeling av Midtausten i den hemmelege Syke-Picot-avtalen i 1915.
Mustafa Kemal Atatürk
Etter å ha stilt seg på Tyskland si side blei riket overvunne i fyrste verdskrigen og måtte kapitulera og gje frå seg resten av territoriet sitt i Europa og Midtausten. Ved slutten av krigen blei imperiet delt opp og Det osmanske riket forsvann, bortsett frå eit lite område i midten av Vesleasia. I august 1920 blei det underteikna ein fredsavtale i Sèvres, men denne kom aldri til å bli omsett i handling. Den tyrkiske generalen Mustafa Kemal motsette seg det heile.
Ein tyrkisk nasjonalistisk revolusjon med Kemal Atatürk i spissen gjekk imot både det osmanske styret og Ententen si oppdeling av riket. Etter ein fridomskrig mot grekarar og andre blei republikken Tyrkia utropt den 29. oktober 1923. I løpet av tre år lykkast Kemal i å driva ut dei greske okkupasjonsstyrkane, og europeiske stormakter måtte gje opp territoriekrava sine. Ein tyrkisk stat beståande av heile Vesleasia, austre Thrakia og Istanbul blei skapt. Sultanatet blei oppheva i 1922 og kalifatet i 1924, og den siste sultanen, Mehmet VI, gjekk i eksil.
Rops
Rops er eit fjell i Kosovo med ei høgd på 2502 meter over havet. Det er ein del av området Bogićevica i Prokletije, og er det nest høgaste fjellet i dette området etter Marijaš på 2544 meter over havet.
Mount Capley
Mount Capley er ein fjelltopp, 1810 moh, i Nimbus Hills i Heritage Range. Fjellet vart kartlagd av US Geological Survey frå landmålingar og frå flyfoto tekne i U.S. Navy, 1961–66, og vart namngjeven av Advisory Committee on Antarctic Names etter kapteinløytnant Joe H. Capley i US Navy, som var pilot på ein fotografisk flytur over Marie Byrd Land og Ellsworth Land i løpet av Operasjon Deep Freeze 1965 og 1966.
Vännäs
Vännäs er ein svensk tettstad i Västerbottens län i Västerbotten cirka 30 kilometer vest for Umeå. Det er Vännäs kommuns administrasjonssenter og i 2006 budde det 4 126 innbyggjarar der.
Mount Caldwell
Mount Caldwell er ein fjelltopp av Walker Mountains, som ligg 3 nautiske mil søraust for Mount Lopez, nær vestenden på Thurston Island. Det vart skissert frå flyfoto tekne under U.S. Navy Operasjon Highjump i desember 1946, og vart namngjeven av Advisory Committee on Antarctic Names etter kaptein Henry Howard Caldwell i U.S. Navy som var kaptein på sjøflyet på «Pine Island» som utforska området i løpet av denne ekspedisjonen. Caldwell og fem andre overlevde ein flystyrt den 30. desember 1946 ved Thurston Island.
Maja Bogiçaj
Bogićaj (serbisk Богићaj, Bogićaj; albansk Maja Bogiçaj) er eit fjell i Prokletije, på grensa mellom Kosovo og Albania. Bogićaj er ein del av fjellområdet Bogićevica og har ei høgd på 2404 meter over havet. Ein av dei næraste fjelltoppane er Tromeđa, som ligg like nordaust for Bogićaj.
Provinsen Montana
Provinsen Montana (bulgarsk Монтана област, Montana oblast) er ein provins i Bulgaria. Han ligg nordvest i landet og grensar til provinsane Vidin i nordvest, Sofia i sør og Vratsa i aust. I sørvest ligg nabolandet Serbia og i nord Romania.
Provinsen har desse kommunane:
Byar
Provinsen har desse byane:
Tidhar
Moshaven vart grunnlagd i 1953 av marokkanske immigrantar. Namnet er henta frå Jesaja 41:19: "Eg plantar sedrar i ørkenen, akasie, myrt og oliventre. Eg set sypress i øydemarka saman med gran og buksbom;" To andre nærliggande moshavar, Brosh (sypress) og Ta'ashur (buksbom) har namn frå dette verset og dei tre i lag vert kalla Moshavei Yahdav (tyder «Moshavane i lag»).
Adanim ungdomslandsby
Adanim ungdomslandsby (hebraisk skrift כפר נוער עדנים, Kfar No'ar Adanim) er ein ungdomslandsby nordvest i Negevørkenen sør i Israel. Han ligg nær Beit Kama i Bnei Shimon regionale kommune.
Landsbyen vart grunnlagd i 2007 og husar ein kostskule som kan ta i mot 60 elevar i alderen 12 til 18 med sinns- og åtferdsmessige vanskar. Han er underlagt Velferds- og sosialdepartementet i Israel.
Holmenkollrennet 1955
Holmenkollrennet 1955 fann stad dagane 4. til 6. mars 1955 i Oslo.
15 km
Dato: 4. mars
<br style="clear:both;" />
50 km
Dato: 5. mars
<br style="clear:both;" />
Kombinert
Dato: 4.-5. mars
<br style="clear:both;" />
Hopprenn
Dato: 6. mars
<br style="clear:both;" />
10 km
<br style="clear:both;" />
Ed Sheeran
Edward Christopher Sheeran, kjend som Ed Sheeran er ein britisk songar og låtskrivar.
Tidleg liv
Sheeran vart fødd i Halifax i England til irske og engelske foreldre, før han flytta til Framlingham. Han lærte gitar i svært ung alder, og byrja å skrive under tida si ved Thomas Mills High School i Framlingham.
Darkness, Darkness
«Darkness, Darkness» er ein song skriven av Jesse Colin Young i 1969, som sidan har vorte spelt inn av mange artistar. Han vart først gjeven ut av The Youngbloods på albumet deira Elephant Mountain. Under vietnamkrigen vart han rekna som ein «hymne» for soldatane, sidan han skildra det dei følte i junglane.
Masyab
Masyab er ein landsby vest i det sentrale Jemen. Han ligg i San‘a’ guvernement.
Kuhe Haji Ebrahim
Kuhe Haji Ebrahim er eit fjell i Qandilfjella i Zagros. Toppen ligg på grensa mellom Iran og Irak.
Haji Ebrahim har ei høgd på 3587 meter over havet.
Burning Blue Soul
Burning Blue Soul er debutalbumet til Matt Johnson, gjeve ut i 1981. Albumet vert rekna som ei fullendt debutplate med ei blanding av gitarriff, lydbandsløyfer, eksperientell elektronika og kraftig filtrert vokal. Johnson spelte alle instrumenta sjølv.
Albumet vart gjeve ut på ny i 1993 under bandnamnet til Johnson, The The. Johnson kravde at 4AD gjorde dette slik at alle albuma hans vart plasserte saman i platebutikkane.
Trass i rykte om det motsette inneheld alle utgåver av Burning Blue Soul dei same miksane.
Vännäsberget
Vännäsberget er ein svensk tettstad i Överkalix kommun i Norrbottens län i landskapet Norrbotten. I 2005 hadde tettstaden 207 innbyggjarar.
Bardun
Ein bardun er eit tau eller ein vaier som har til føremål å skapa støtte og stabilitet til høge lekamar ved hjelp av strekkrefter. Døme er ei mast i telt eller telefonstolpar. På større seglfartøy støttar bardunane den øvste delen av masta i sideretning. Lågare tverrskipsstøtte vert kalla vant og alle langskip sine vert kalla stag.
Ein bardun kan lagast av ein metallisk vaier. For å kunna stramma opp og justera strekkreftene i bardunen vert det ofte sett på strekkfiskar i den eine enden av bardunen, for med denne kunne kompensera for forandringa i «lengda til bardunen».
Dømet til høgre viser ein bardun som held ein telefonstolpe. Denne bardunen vert fest i bakken med eit jordanker eller direkte i fjell.
Matnah
Matnah er ein landsby vest i det sentrale Jemen. Han ligg i San‘a’ guvernement.
Carlson Peak
Carlson Peak er eit fjell i Bean Peaks i Hauberg Mountains i Ellsworth Land i Antarktis. Det vart kartlagd av US Geological Survey frå landmålingar og frå flyfoto tekne i U.S. Navy, 1961–67, og vart namngjeven av Advisory Committee on Antarctic Names etter Paul R. Carlson, ein meteorolog ved Byrd-stasjonen, sommaren 1965–66.
Live at Watkins Glen
Live at Watkins Glen er eit konsertalbum av The Band, gjeven ut i 1995 på Capitol Records. Det inneheld opptak frå rockefestivalen Summer Jam at Watkins Glen utanfor Watkins Glen i New York den 28. juli 1973 føre 600 000 menneske. Orgelsoloen til Garth Hudson kalla «Too Wet to Work» og eit anna spor berre kalla «Jam» kom frå den eigentlege Watkins Glen-konserten, og et same gjer introduksjonen av bandet. Det sistnemnte sporet finst på boksen Across The Great Divide frå 1994, som ikkje lenger er å få tak i. I tillegg til desse to songane, er resten av spora faktisk studioopptak av The Band med lyden av publikum lagt oppå for skape inntrykk av dei vart innspelte ved the Watkins Glen. «Back to Memphis» og «Endless Highway» fnist òg som bonusspor på nyutgjevinga av Moondog Matinee, utan publikum. Resten av songane er tilgjengelege på 2001-utgåva av Rock of Ages som «tidlegare ikkje utgjevne» songar, bortsett frå «Don't Ya Tell Henry», som er erstatta med eit alternativt spor med Bob Dylan.
Earl Harvin
Earl Harvin er ein USA-amerikansk trommeslagar, perkusjonist og multi-instrumentalist frå New York-området, seinare busett i Dallas, Los Angeles og Berlin.
Harvin studerte ved University of North Texas College of Music der han var medlem av One O'Clock Lab Band i eitt år, frå 1989. Gjennom det meste av 1990-åra leia han jazzbandet Earl Harvin Trio og rockebandet rubberbullet. Earl Harvin Trio vann Dallas Observer-kategorien «Jazz» i 2003. Harvin har òg spelt med forskjellige Texas-baserte artistar som James Clay, Chao, Ten Hands og Billy Goat. Han har sidan apslet med MC 900 Foot Jesus, Seal, Joe Henry, The The, The Psychedelic Furs, Trevor Horn, Pet Shop Boys, Art of Noise, The Frames, Richard Thompson, Jeff Beck, Damien Rice og mange andre. Harvin har turnert mykje med den franske duoen Air. I nyare tid har han spelt med Warren Suicide. I 2010 var han medlem av det engelske bandet Tindersticks.
I 2009 gav Harvin uut soloprosjektet Oracles der han spelte alle instrument og song sjølv.
Marijaš
Marijaš (albansk Marijash; serbisk Маријаш, Marijaš) eller Bogdaš (Богдаш) er eit fjell i Kosovo i fjellkjeda Prokletije. Med ei høgd på 2533 meter over havet er det det høgastefjellet i Bogićevica-ormådet og eit av dei høgaste fjella i Prokletije i Kosovo. Fjellet ligg nær grensa til Montenegro.
Vännäsby
Vännäsby er ein svensk tettstad i Vännäs kommun i Västerbottens län i landskapet Västerbotten. I 2005 hadde tettstaden 1 522 innbyggjarar og ligg ca. Tre kilometer aust for Vännäs.
Matwah
Matwah er ein landsby vest i det sentrale Jemen. Han ligg i San‘a’ guvernement.
14. austlege meridianen
14. meridianen aust for nullmeridianen er ei lengdegradslinje eller meridian som strekkjer seg frå Nordpolen over Nordishavet, Europa, Afrika, Atlanterhavet, Sørishavet og Antarktis til Sørpolen.
Den 14. austlege meridianen dannar ein storsirkel med den 166. vestlege meridianen.
Frå pol til pol
Frå og med Nordpolen og sørover til Sørpolen, passerer den 14. austlege meridianen gjennom:
! scope="col" width="125" | Koordinatar ! scope="col" | Land, territorium eller hav ! scope="col" | Merknader ! scope="row" style="background:#b0e0e6;" | Nordishavet ! scope="row" | ! scope="row" style="background:#b0e0e6;" | Atlanterhavet ! scope="row" | ! scope="row" style="background:#b0e0e6;" | Atlanterhavet ! scope="row" | ! scope="row" | ! scope="row" | ! scope="row" | ! scope="row" style="background:#b0e0e6;" | Austersjøen ! scope="row" | ! scope="row" style="background:#b0e0e6;" | Szczecinlagunen ! scope="row" | ! scope="row" | ! scope="row" | ! scope="row" | ! scope="row" | ! scope="row" style="background:#b0e0e6;" | Adriahavet ! scope="row" | ! scope="row" style="background:#b0e0e6;" | Middelhavet ! scope="row" | ! scope="row" style="background:#b0e0e6;" | Middelhavet ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" style="background:#b0e0e6;" | Atlanterhavet ! scope="row" style="background:#b0e0e6;" | Sørishavet ! scope="row" | Antarktis
Guttorm Fløistad
Guttorm Fløistad var ein  gardbrukar, lensmann og politikar frå Austre Moland. Han var fyrst medlem av Arbeidarpartiet, sidan av Høgre. Frå 1913 til -15 var han stortingsrepresentant for Nedenes amt. Ivar Fløistad var far hans.
Fløistad gjekk 1895-96 på Viggo Ullmann sin folkehøgskule i Seljord, og 1897-98 landbruksskulen i Fjære. Frå 1900 var han gardbrukar på Mørfjer i Stokken, to år seinare vart han også lensmann i Stokken. I 1923 tok han over farsgarden Fløystad i Austre Moland og busette seg der. Han var lensmann for både Austre Moland og Stokken frå 1921 til 1943, då han vart avsett av NS-styret. På ny lensmann 1945-48.
Han var medlem av heradsstyret i Austre Moland 1904-1919 og 1934-1940. I perioden 1919-23 var han medlem av Stokken heradsstyre, dei tre fyrste åra var han ordførar. Mellom dei mange verva han hadde, kan ein nemne at han var formann i Aust-Agder folkevæpningssamlag 1901-10 og i Aust-Agder mjølkesentral 1931-48.
Fløistad representerte Arbeidarpartiet og Nedenes krins i Aust-Agder på Stortinget 1913-15, han var medlem av justiskomite nr 2. I den fyrste stortingsperioden etter 2. verdskrigen var han 1. vararepresentant til Stortinget for Høgre i Aust-Agder.
Fløistad vart tildelt Kongens fortenestemedalje i gull i 1947.
NM i alpine greiner 2005
Noregsmeisterskapen i alpine greiner 2005 vart avvikla på Oppdal i Sør-Trøndelag i tida frå 16. til 19. mars, med Oppdal Idrettslag som arrangør. Kjetil Andre Aamodt vart tildelt kongepokal.
Slalåm
Dato: 19. mars
Stad: Oppdal
<br style="clear:both;" />
Storslalåm
Dato: 18. mars
Stad: Oppdal
<br style="clear:both;" />
Vidlåm (Super-g)
Dato: 17. mars
Stad: Oppdal
<br style="clear:both;" />
Utfor
Dato: 16. mars
Stad: Oppdal
<br style="clear:both;" />
Kombinasjon
<br style="clear:both;" />
Anders Jahre
Anders August Jahre var ein norsk skipsreiar. Jahre grunnla i 1922 Anders Jahres Rederi. Mest kjend er han som eigar av kvalfangstselskapet Kosmos ⅍, som opererte ut frå Sandefjord. Han etablerte Jahres Fabrikker ⅍, som dreiv med feittherding. Jahre står bak Anders Jahres Humanitære Stiftelse.
Familie
Anders Jahre gifta seg i Sandefjord med Dagny Brun (fødd 7. januar 1896, død 12. november 1940). Han gifta seg på nytt i 1946 med Bess Fredie Børresen (fødd 18. januar 1921, død 9. juni  2006) frå Tronstad Bruk i Finnemarka i Lier. Ho budde på Midtåsen fram til ho døydde 9. juni 2006.
Hovudhuset med parkanlegg, skulpturar, trapper, fontener med basseng er i dag freda som kulturminne. I hovudhuset er kontoret til Jahre, Arnebergsalen og hovudsoverommet (Det grøne rommet), tre sentrale rom som er heilt freda med alt av interiør. I 1931-34 fekk Jahre bygt villaen Midtåsen, som vart omgjord/påbygd i midten av 1950-åra og ferdigstilt ved innviinga av «Årebergstova» i 1960. Eigedomen vart teikna av Arnstein Arneberg. Hovedhuset ligg på ein 60 mål stor tomt med tilhøyrande parkanlegg.
Jahre åtte òg Osbyholms slott i Skåne frå 1939 som han kjøpte for å gleda si dåverande elskarinne Sonja Wigert.
Utdanning og yrke
Etter middelskuleeksamen i Sandefjord og examen artium i Larvik i 1910, vart Jahre i 1914 cand.jur. og straks deretter overrettssakførar. Etter eitt år som dommarfullmektig i Nordland, skipa han i 1916 juristverksemd i Sandefjord. Han dreiv sakførarforretningen fram til 1928, før reiarlagsverksemda overtok all tida og arbeidskrafta hans.
Samfunnsbidrag
Under andre verdskrigen var han fleire gonger gjest hos Terboven på Skaugum. Av den tyske okkupasjonsmakta vart han sett på som lojalt innstilt overfor Tyskland. Han ynskte å selja skip til den tyske krigsmarinen, men sidan detta var ulovleg vart betalinga stansa. Det var med naud og neppe at han unnslapp tiltalt for økonomisk landssvik, og han vart sikta for å ha gjeve bistand til fienden, men riksadvokaten henla saka hans i 1949. Fleire andre liknande saker vart òg henlagde på denne tida.
ahre bidrog med betydelege middel til byutvikling i Sandefjord. Blant anna finansierte han dryge halvparten av rådhuset i byen. Han vart i 1950 utnemnd til kommandør av St. Olavs Orden og i 1962 kommandør med stjerne for dei samfunnsnyttige bidraga sine. I 1951 vart Jahre utnemnd til kommandør av Order of the British Empire for arbeidet sitt for å fremja norsk-engelsk kulturelt samkvem. Han vart i 1961, som første norske borgar, utnemnd til æresdoktor ved Universitetet i Oslo, og han vart òg æresdoktor ved Lunds universitet og æresmedlem blant anna ved Vitskapsakademiet, i Det Nordiske Medisinske Selskap i Stockholm og i Det Norske Medisinske Selskap i Oslo. Han var dessutan innehavar av ei lang rekkje internasjonale ordenar.
Namnet til Anders Jahres er i dag i første rekkje knytt til Anders Jahres fond til vitenskapens fremme (stifta i 1953), Anders Jahres Humanitære Stiftelse (stifta i 1966), Anders Jahres kulturpris og Anders Jahres medisinske pris. Andre kjende gåver er Sandefjord Bymuseum, Ekeberg krematorium i Sandefjord og formidling av 40 millionar kroner til Sandefjord rådhus.
Skattesaka
Frå 1980-åra innleidde norske skattestyresmakter undersøkingar mot norske reiarlag og reiardødsbo for å avdekka moglege skatteunndragingar i 1960- og 1970-åra, og det same gjorde dei Jahre etter han døydde. Den norske staten hevda at Jahre og hjelparane hans hadde omgått norske skatteregler ved å plassera skjulte formuar i utanlandske skatteparadis, og staten har skattekrav mot dødsboet. NRK laga ein dramaserie om dette, Affæren Anders Jahre, som vart sendt i 1992. Jahre sine nære medarbeidar Bjørn Bettum kritiserte serien, og omtalte han som «usann, falsk, ufullstendig og misvisande».
I 2002 vann staten delvis fram med nokre av krava, og delar av formuen vart tilbakeført frå Caymanøyane. Saka vart endeleg avslutta ved skiftesamling for dødsboet til Anders Jahre den 12. juni 2012 i Sandefjord tinghus. Bostyret si jakt på Jahres utenlandsformue hadde innbrakt éin milliard norske kroner, av det gjekk 400 millionar til kreditorane (staten, Sandefjord kommune og Vestfold fylkeskommune), medan resten gjekk til arbeidet til bostyret gjennom 20 år.
Albert Gleizes
Albert Gleizes var ein fransk målar, forfattar og kunstteoretikar, fødd i Paris. Han vert rekna som ein føregangsmann for kubismen. Gleizes var systerson til målaren Léon Comerre.
Liv og gjerning
I 1911 fekk han stilt ut eigne verk på kunstutstillinga Salon d'Automne, same året var han med på å danne kunstnargruppa Section d'Or. For å fremje interessa for både sine eigne måleri og verka til dei andre i gruppa, skreiv han fleire bøker om kunst og kunsthistorie. Saman med Jean Metzinger forfatta han avhandlinga Du Cubisme i 1912 og nytta såleis, for fyrste gong, det verdifrie omgrepet «kubisme». Åra 1915-1919 budde han i New York, der han aktivt spreidde kunnskap om moderne, europeisk kunst.
Då Gleizes kom tilbake til Europa hadde kunstmiljøa i Frankrike endra seg. Nye stilretningar og kunstteoriar var i framvekst. Også Gleizes utvikla sine verk, men heldt i stort fast ved ei kubistisk grunnform. Han flytta frå Paris i 1926, likevel deltok han gjennom åra i kunstverda som ein aktiv skribent og målar. I 1927 grunnla han ei foreining som skulle styrke kunsthandverket, og i 1931 lét han seg engasjere av kunstrørsla Abstraction-Création. På verdsutstillinga 1937 i Paris fekk han stilt ut akvarellar.
Han døydde i Avignon sommaren 1953.
Knarr
Vikingskipet gav i 1940-åra namn til ein robust seglbåt, kjølbåten Knarr, konstruert av Erling Kristofersen og H. Aall.
Vikingskip
Ein knarr var breiare og djupare enn eit langskip, som var bygd for krigføring, mens knarren var eit handelsskip bygd for å romme last. Langskipet kunne både bli rodd og segla, mens knarren nesten utelukkande var bygd for segling, sjølv om også ein knarr var utstyrt med årer. Utan tvil var det knarren som var den mest vanlege og den mest viktige typen vikingskip.
Iván Pedroso
Iván Lázaro Pedroso Soler er ein kubansk friidrettsutøvar frå Havanna. Han vart verdsmeister i lengdehopp fire gongar på rad; 1995-2001 og vart olympisk meister i 2000.
Johan Jacob Ahrenberg
Ahrenberg vart uteksaminert som arkitekt frå Kungliga Akademien för de fria konsterna i Stockholm i 1875, og jobba seinare som offentleg arkitekt heime i Finland.
Jac. Ahrenberg var òg forfattar og har skrive fleire kjende bøker, blant annan Familien på Haapakoski. Ahrenberg skreiv på svensk.
Song to the Siren
«Song to the Siren» er ein song skriven av Tim Buckley og låtskrivarpartnaren hans Larry Beckett og vart først gjeven ut på Buckley-albumet Starsailor i 1970. Han vart seinare gjeven ut på Morning Glory: The Tim Buckley Anthology.
Pat Boone var den første som gav ut ein versjon av songen, på albumet sitt Departure i 1969, altså før Buckley gav ut sin versjon. Songen er ein av dei mest kjende til Buckley, særleg etter at mange spelte han inn då Buckley døydde i 1975.
Bakgrunn
Songen vart skriven i 1967, men Buckley var misnøgd med dei første forsøka han gjorde på å spele han inn. Han kom til slutt ut på Starsailor tre år seinare. Fjernsynsserien The Monkees hadde med ein versjon av songen spelt av Buckley på 12-strengsgitar. Denne står i kontrast til den meir frodige, klangfyllte versjonen på albumet hans.
Songen referer til sirena som prøver å lokke sjømenn i havet i gresk mytologi. Sirena er ein mytisk vesen som er halvt kvinne, halvt fisk som syng vakkert for å villeie sjømennene og skipa deira.
Versjonen av This Mortal Coil
Den mest kjende innspelinga av «Song to the Siren» er av This Mortal Coil. Han vart gjeven ut på singel i september 1983 og låg tre veker på den britiske singellista med ein 66. plass som høgaste plassering. . Singelen selde derimot jamt og trutt og låg heile 101 vekerpå indie-lista i Storbritannia. Songen kom ut på albumet deira It'll End in Tears i 1984. Etter singelen kom ut vart Buckley igjen oppdaga på midten av 1980-åra.
Vara
Vara har fleire tydingar:
Song to the Siren
Versjonen av This Mortal Coil
Denne versjonen vart nytta i David Lynch-filmen Lost Highway i 1997, men kom ikkje med på filmmusikkalbumet etter filmen. Lynch sa at This Mortal Coil-versjonen av songen inspirerte til dei to første albuma av Julee Cruise. Han hadde òg planlagt å nytte originalversjonen i filmen Blue Velvet, men fekk då ikkje løyve til dette.
Andre versjonar
Songen er òg spela av Robert Plant, Susheela Raman, John Frusciante, Half Man Half Biscuit, Sinéad O'Connor, John Grant og Bryan Ferry.
Songen er òg spelt på konsertar av mange artistar, mellom andre George Michael og David Gray.
Jens Haugland
Jens Haugland var ein norsk jurist og politikar som representerte Arbeidarpartiet. Han var innvald stortingsrepresentant for Vest-Agder i fem periodar frå 1954 til 1973, han var justisminister frå 1955 til 1963 og kommunalminister frå 1963 til 1965.
Karriere
Haugland blei utdanna jurist i 1936. Han var sakførar i Kristiansand frå 1943, høgsterettsadvokat frå 1951. Han var legasjonssekretær i Stockholm i siste del av den andre verdskrigen. Frå 1968 var han sorenskrivar i Setesdal sorenskrivarembete, fram til 1980. Frå 1973 dreiv han farsgarden på Bjelland, og etter at han vart pensjonist i 1980 arbeidde han også som advokat til han døydde.
Dagbokskriving og politiske meiningar
Størst oppsikt vekte Haugland med memoarboka Dagbok frå Kongens Råd i 1986, der han offentleggjorde private dagboksnotat frå tida som statsråd, og blant anna avslørte at rykte om kong Olav V sitt privatliv var teke opp på regjeringsnivå.
Haugland ønskte å modernisere grunnloven til eit meir moderne norsk, men nådde ikkje fram med dette. Han var også talsmann for ei meir rettferdig valordning med utjamningsmandat. Dette blei innført i 1989, 16 år etter at Haugland hadde forlate Stortinget. Han var også talsmann for ei samanslåing av dei to Agder-fylka. Haugland var imot norsk medlemskap i EF. Han engasjerte seg i kampen mot militærjuntaen i Hellas, og var formann i den norske Hellas-komiteen 1968-1970.
Vaplan
Vaplan er ein tettstad i Krokoms kommun i Jämtlands län i landskapet Jämtland i Sverige. I 2005 hadde han 259 innbyggjarar.
Louis Anquetin
Louis Anquetin var ein fransk målar, som vert knytt til dei mindre utbreidde kunstrørslene syntetismen og cloisonismen.
Liv og gjerning
Anquetin var frå Étrépagny i regionen Haute-Normandie i Frankrike, og vart utdanna ved Lycée Pierre Corneille i Rouen. Han reiste til Paris i 1882 og byrja studere kunst i atelieret til Léon Bonnat, der møtte han Henri de Toulouse-Lautrec. Dei to ungdomane gjekk sidan i lære i verkstaden til Fernand Cormon. Hos Cormon vart dei kjende med Émile Bernard og Vincent van Gogh, noko som opna for nye vennskap.
Rundt 1887 utvikla Anquetin og Bernard ein målestil som nytta seg av flate felt med farge, med tjukke, mørke konturar ikring. Stilen, som vart kalla cloisonisme, henta inspirasjon frå både glasmåleriet og den japanske ukiyo-e-sjangeren. Eit verk som Gate i Clichy, klokka fem på ettermiddagen, seiest å ha inspirert Vincent van Gogh til å måle Kaféterrasse ved kveld.
Anquetin gav tidleg opp dei moderne stilane og kunstrørslene, i staden tok han til å studere gamle, store meistrar. Til dømes viser eit verk som Rinaldo og Armida, frå siste halvparten av 1890-talet, sterk påverknad frå Peter Paul Rubens. Seinare i livet skreiv Anquetin ei bok om Rubens, publisert i 1924.
Interessa for kunstverka til Anquetin minka i offentlegheita då han sa farvel til dei moderne stilretningane. Han døydde i Paris i 1931.
3 Doors Down
3 Doors Down er ei USA-amerikansk hardrockgruppe frå Escatawpa i Mississippi. Bandet vart starta i 1996 av Matt Roberts, Todd Harrell og Brad Arnold.
Den fyrste singelen til bandet heitte Kryptonite, og gjorde bandet vidgjetne ved at han kom med på den USA-amerikanske Billboard-lista. Debutalbumet deira kom fyrst i år 2000, og fekk namnet The Better Life. Fram til i dag har dei gjeve ut til saman fem studioalbum. Dei tre medlemmene som starta opp bandet er framleis med, og dei har i tillegg Chris Henderson på gitar og Greg Upchurch på trommer.
Mawsanah
Mawsanah er ein landsby vest i det sentrale Jemen. Han ligg i San‘a’ guvernement.
Vannsätter
Vannsätter er ein svensk tettstad i Söderhamns kommun i Gävleborgs län i landskapet Hälsingland. I 2005 hadde tettstaden 489 innbyggjarar.
Jagar
Ein jagar er eit hurtiggåande krigsskip av middels storleik (1 000–6 000 tonn, 35–40 knops fart), væpna med torpedoar, antiubåtvåpen og eventuelt rakettar.
Jagarar kom til i 1880-åra, då krigsskip var dampdrivne og med stålskrog. Dei skulle skjerme slagskipa frå torpedobåtar. Kort etter vart dei sjølve utrusta med torpedoar og jakta slagskip langt frå kysten, utanfor rekkevidda til dei små torpedobåtene. Då undervassbåtane vart dei primære torpedoberarane i den fyrste verdskrigen endra jagarane arbeidsoppgåver og vart undervassbåtjegarar.
Jagarar er større enn fregattar og mindre enn kryssarar, men definisjonen på en jagar kjem typisk an på eit skjønn eller ein politisk definisjon. Typisk vil jagarar vere 120 til 170 meter lange, ha tonnasjar på 3 000 til 10 000 tonn og besetning på 250 til 400 mann. Grunna auka automatisering vil eldre fregattar kunne ha større besetning enn moderne jagarar.
2 Unlimited
2 Unlimited er ei nederlandsk dance-gruppe som vart skipa i 1991. Ho bestod av rapparen Ray Slijngaard og songaren Anita Doth, begge frå Amsterdam, frå skipinga til 2016.
Karriere
I 1991 byrja Slijngaard og Doth eit samarbeid med to byrjabelgiske musikkprodusentar, Philip Wilde og Jean-Paul de Coster, og tok namnet 2 Unlimited. ei signerte platekontraktbelgiske Byte Records.
Debutalbumet Get Ready! vart utgjeve i februar 1992. Singelen Get Ready For This gjekk høgt på hitlistene i mange vestlege land, og plata inneheldt 3 andre songar som vart utgjevne som singlar. Oppfylgjaralbumet No Limits frå 1993 inneheldt singelen No Limit som gjekk rett til topps på europeiske hitlister, også i Noreg. Tribal Dance var ein annan singel frå same albumet. Sjølve albumet selde også svært godt, med meir enn 3 millionar selde kopiar. 2 Unlimited har også gjeve ut ei rekkje samlealbum.
2 Unlimited gav ut eitt studioalbum til med namnet Real Things (1994), med noko mindre suksess enn dei to fyrste. I april 1996 vart det kunngjort at 2 Unlimited var oppløyst.
Dei to belgiske produsentane forsøkte likevel å få liv i 2 Unlimited att i 1998, ved å hyra inn to nye nederlandske songarar, Romy van Oojen og Marjon van Iwaarden utan Doth og Slijngaard. Med dei nye gruppemedlemmene gav 2 Unlimited ut plata II i 1998, med moderat suksess.
I 2009 gjorde Doth og Slijngaard ein reunion og tok namnet Ray & Anita. Under dette namnet har dei gjeve ut singlane Still Unlimited (2009) og In Da Name Of Love (2010). Romy og Marjon har også gått saman att og har teke artistnamnet 2.
13. august 2016 blei det kunngjort at Kim Vergouwen skulle erstatta Doth i gruppa. 2 Unlimited opptredde ved Dance Music Festival i Kielce i Polen i 2020.
Byklima
Byklima er eit omgrep nytta om dei klimatiske tilhøva i eit byområde som skil seg frå tilhøva i dei landlege områda rundt byen. Utbygging av byar kan endre naturmiljøet drastisk, og føre til store endringar i det lokale klimaet.
Når store flater av opne, vegetasjonskledde landområde vert endra til eit tettbygd bymiljø av asfalt og betong, så endrar dette strålings- og varmeeigenskapane, samt fukt- og vindtilhøva i området. Til dømes vil auka forureining påverke strålinga og samstundes gje fleire kondensasjonskjerner, slik at det lettare oppstår tåke. Albedoen vert endra, bygningsmassen fører til auka varmelagringsemne og vasstransport til og frå overflata vert stengd av. Den ujamne overflata i ein by endrar òg vindmønsteret, samt at varme skapt av den menneskelege verksemda i byen fører til eit markant bidrag til dei naturlege energi- og vasskjeldene.
Når ein studerer byklima er det vanleg å skilje mellom bygrenselaget, som er grenselaget over taknivå i byen, og bygningslaget, som er bygningar, gater, lufta mellom bygningane osv.
Energibalansen
Ein kan skrive energibalansen for byvolumet som følgjer:
der Q* er netto strålingsbalanse, QF er antropogen varme, altså varmen som er tilført ved menneskeleg verksemd, QH er fluks av følbar varme, QE er fluks av latent varme, ΔQS er endringa i lagra varme i byvolumet og ΔQA er netto varmetilførsel ved adveksjon.
Det finst ikkje noko generell regel for korleis strålinga endrar seg i eit byområde i forhold til landområda rundt, fordi strålinga er avhengig av fleire faktorar. Auka forureining fører til at mindre sollys kjem ned til overflata, men samstundes vert varmetapet frå overflata redusert. I tillegg vil ein by ofte ha mindre albedo enn omgjevnadane, slik at mindre stråling vert reflektert tilbake til verdsrommet att.
Transport av latent varme til og frå byvolumet er ofte langt mindre enn på landlege flater, fordi ein stor del av byflata er vasstett og nedbøren vert raskt drenert bort via avløpssystemet. Om natta er byomådet forholdsvis varmt, slik at doggfall og rimavsetjing vert langt mindre enn i omgjevnadane.
Transport av følbar varme er ofte effektiv over byområdet, fordi vind som bles gjennom ein by skapar kraftig dynamisk turbulens, som fraktar varmen opp i atmosfæren, og i rolege vindforhold er gjerne konveksjonen sterk.
Bygningar og gatemateriale i byar kan lagre store varmemengder som er tilført ved solstråling eller antropogen varme. Denne varmen vert lagra og frigjort om natta, slik at nattavkjølinga som oftast vert mindre i byar enn i omgjevnadane.
Miltiadis Tentoglou
Miltiadis Tentoglou er ein gresk friidrettsutøvar frå Grevena som vart europameister i lengdehopp i 2018 og 2022, og olympisk meister i øvinga i 2021. Hans personlege rekordar er 8,60 meter innandørs og 8,55 m utandørs.
Johan Albrecht Ehrenström
Johan Albrecht Ehrenström var ein framtredande finsk arkitekt og memoarforfatter.
Ehrenström vart av tsar Aleksander I av Russland tildelt oppgåva som ordførende i nybyggingskomitéen for Helsingfors, som hadde vorte ramma hardt av brann under den russiske erobringa av Finland og skipinga av storfyrstedømet Finland i 1809. Ehrenström teikna byplanen i byen i gustaviansk stil med breie bulevardar og store torg, og tilsette òg den tyske arkitekten Carl Ludvig Engel til å teikna representative bygningar for den nye hovudstaden til storfyrstedømet.
Carnell Peak
Carnell Peak er ein fjelltopp, 1730 moh, i Watlack Hills, som ligg 2,5 nautiske mil frå søraustenden av gruppa, i Heritage Range i Ellsworth Mountains. Det vart kartlagd av US Geological Survey frå landmålingar og frå flyfoto tekne i U.S. Navy, 1961–66, og vart namngjeven av Advisory Committee on Antarctic Names etter løytnant D.L. Carnell som var byggoffiser i Williams Field i McMurdo Sound i 1965–66, som var ansvarleg for at ein klarte å bore seg gjennom Rossisen for første gong med ein tjukkleik på 50 meter.
High on the Hog
High on the Hog er det niande studioalbumet til det kanadisk-amerikanske rockebandet The Band og kom ut i 1996. Det er det andre studioalbumet deira med den seinare besetninga. Som føregangaren Jericho frå 1993, er det mange coverversjonar på albumet, og berre to originale songar.
Av songar finn ein Bob Dylan sin «Forever Young» (ein song The Band opphavleg spelte på i lag med Bob Dylan), gjort som ei hyllest til Jerry Garcia frå Grateful Dead, Blondie Chaplin sin «Where I Should Always Be», ein song i same tradisjon som «Whispering Pines» frå The Band frå 1969, coverversjonar av Johnnie Johnson and The Kentucky Headhunters sin «Back to Memphis», med horn av Garth Hudson, samt «Ramble Jungle» med Champion Jack Dupree.
Den britiske og japanske versjonen av albumet hadde med eit anna spor, «Young Blood», som berre finst i USA på eit hyllestalbum til Doc Pomus.
Melaba
Melaba er ein landsby vest i det sentrale Jemen. Han ligg i San‘a’ guvernement.
Knokkelsvulst
Ein knokkelsvulst eller beinsvulst er ei neoplastisk vekst av cellevev i ein knokkel. Unormal vekst inni knoklane kan anten vere godarta (ikkje-cancerøs) eller vondarta (cancerøs).
Ein lytisk lesjon er eit område der delar av knokkelen ser ut til å ha vorte løyst opp eller «oppeten».
Gjennomsnittleg fem-års overleving i USA etter fastsett diagnose av knokkel- eller leddkreft er 67%.
Femke Bol
Femke Bol er ein nederlandsk friidrettsutøver frå Amersfoort som vart trefaldig europameister under EM i friidrett 2022, med di ho vann 400 meter, 400 meter hekk og var ankerkvinne for det sigrande laget til Nederland i 4 x 400 m stafett. Ho har elles vunne OL-bronse 2021 og VM-sølv 2022 i 400 m hekk, og VM-sølv 2022 i 4 x 400 m stafett. Bols bestetider er 49,44 sekund på 400 meter og 52,03 sekund i 400 m hekk.
Crosby, Stills & Nash av Crosby, Stills & Nash
Crosby, Stills & Nash er det sjølvoppkalla debutalbumet til Crosby, Stills & Nash frå 1969 på Atlantic Records. Det gav to hittar på topp 40 i USA, «Marrakesh Express» (28. plassen) og «Suite: Judy Blue Eyes» (21. plassen). Sjølve albumet klatra til sjetteplassen på Billboard-lista. De har seld til fire gangar platinaplate i USA for salstal på over 4,2 millionar.
Historie
Albumet var ein særs sterk debut for bandet, og dei vart umiddelbart stjerner. I lag med The Byrds sitt Sweetheart of the Rodeo og The Band sitt Music From Big Pink frå året før, var det med på å endre popmusikken bort frå sekstitalsestetikken der band spelte bluesbasert rockemusikk på høglydte gitarar. Crosby, Stills & Nash presenterte røtene til rock, med folk, blues, og til og med jazz, på ein ny måte og det klarte dei utan å høyrast ut som ei etterlikning. Dei blanda ikkje berre stemmene sine til utsøkte vokalharmoniar, men blanda òg styrkane til kvar enkelt av dei: David Crosby med samfunnskommentarane og dei atmosfæriske stykka sine, Stephen Stills var dyktig på mange forskjellige musikkstilar der han umerkeleg la folk- og countryelement inn i kompliserte rockestrukturar, og Graham Nash med sine radiovennlege popmelodiar. Resultatet gav brei appell. Albumet inneheld somme av dei mest kjende songane deira: «Helplessly Hoping», «Long Time Gone» (eit svar til attentatet mot Robert F. Kennedy), «Suite: Judy Blue Eyes» (skriven for Judy Collins) og «Wooden Ships» (skriven i lag med Paul Kantner i Jefferson Airplane).
Stills dominerte innspelinga av albumet. Utanom trommene, som vart spelte av Dallas Taylor, spelte han nesten alle instrumenta på albumet. Nash spelte akustisk gitar på to songar og Crosby rytmegitar på eit par. Stills spelte alt av bass, orgel og sologitar sjølv, i tillegg til akustisk gitar på sine eigne songar. «Dei andre karane blir ikkje fornærma om eg seier at dette var barnet mitt, og eg hadde på eit vis songane i hovudet mitt», sa Stills.
David Crosby tok til motmæle mot at han ikkje skulle få spele på «Long Time Gone» og meinte at han i det minste måtte få spele rytmegitar på sin eigen song. Stills overtydde han om å gå heim ei stund og då han kom attende vart Crosby overtydd av musikksporet Stills og Taylor hadde spelt inn. I eit nyare intervju har Crosby motsagt seg sjølv og hevda at han spelte gitar på innspelinga.
Gruppa framførte songar frå albumet på Woodstockfestivalen i august 1969. Seint i 1969 spelte gruppa på TV-showet til Tom Jones og framførte «Long Time Gone» med Tom Jones på delt vokal.